paragraph_text: Sunčeva kola iz Trundholma su skulptura iz razdoblja Nordijskog brončanog doba, pronađena u Trundholmu, u Danskoj. Otkrivena su prilikom iskapanja 1902. godine u močvari kod Trundholma, okrug West Zealand na sjeverozapadnoj obali otoka Zealanda (približne koordinate 55.91667°N, 11.61667°W). Danas su dio zbirke Nacionalnog danskog muzeja (Nationalmuseet) u Kopenhagenu. Godine 1998. provedeno je novo iskapanje na istom mjestu i s pomoću detektora metala pronađeno je još dijelova objekta (21 fragment!).<ref>http://en.natmus.dk/historical-knowledge/denmark/prehistoric-period-until-1050-ad/the-bronze-age/the-sun-chariot/new-parts-for-the-sun-chariot/ Pristupljeno 10.09.2016. Skulptura se datira u vrijeme oko 1800. do 1600. prije Krista. Kako su kola otkrivena prije nego što je razvijeno datiranje pomoću peluda, nije moguće preciznije odrediti vrijeme nastanka.